Sjednica Upravnog odbora Lokalne akcijske grupe Vuka-Dunav, održana je dana 29. srpnja 2019. godine u 10.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 33. sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 10.00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Damir Maričić, Općina Vuka,
4. Doris Zubaj, KUD „I. K. Adamović“ Čepin,
5. Marija Horvatek, KUD „Klasje Slavonije“ Antunovac,
6. Zdenko Đerđ, PVZ Fructus,
7. Mario Vila, OPG Mario Vila,
8. Stipe Modrić, Udruga veterana vojne policije iz Domovinskog rata OBŽ,
9. Domagoj Tokić, NK „Vitez 92“ Antunovac,
10. Ljubica Šunić, OPG Ljubica Šunić,
11. Grozde Mikulić, Udruga umirovljenika Općine Antunovac,
12. Lončarić Roman, OPG Lončarić Roman,
13. Blaženka Marinković, Blaženka Marinković,
14. Milan Nešić, OPG Nešić, Dalj.

Za zapisničara je izabrana Sanja Šimić, a za ovjerovitelja zapisnika Lončarić Roman.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 32. sjednice Upravnog odbora,
2. Donošenje Odluke o poništenju odluke o odabiru projekta za OPG Lulić Aleksandra za Tip operacije 1.3.3. „Potpora malih poljoprivrednih gospodarstava“
3. Donošenje Odluke o utvrđivanju Konačne rang liste za Tip operacije 1.3.3. „Potpora malih poljoprivrednih gospodarstava“,
4. Odluka o provedbi pojedinačnog glasovanja
5. Utvrđivanje provedbe pisanog postupka odabira projekata
6. Utvrđivanje postojanja sukoba interesa svakog pojedinačnog člana UO koji je glasovao na sjednici Upravnog odbora,
7. Utvrđivanje sektorske zatupljenosti sukladno nadređenom sektorskom okviru (provjera da niti jedna interesna skupina (javni, civilni i gospodarski sektor) ne posjeduje više od 49% glasačkih prava prilikom odlučivanja.
8. Informiranje članova Upravnog odbora sa postupkom provedbe Analize 1 i Analize 2, pristiglih na 2. LAG Natječaj za T.O. 2.2.1.
9. Donošenje Odluke o odabiru projekata pristiglih na 2 LAG Natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“
10. Donošenje Odluke o utvrđivanju Konačne rang liste za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“
11. Donošenje odluke o odbijanju projekata pristiglih na 2. LAG Natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“
12. Donošenje prijedloga Odluke o iznosima bruto plaća po radnim mjestima na temelju pravilnika o sistematizaciji radnih mjesta i zapošljavanju
13. Razno

**Ad 1: USVAJANJE ZAPISNIKA SA 32. SJEDNICE UPRAVNOG ODBORA**

Predsjednik Upravnog odbora Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 32. Sjednice Upravnog odbora. Predsjednik je pojasnio zapisnik, te je otvorio raspravu. Pošto nije bilo rasprave, točka dnevnog reda dana je na glasanje, te je jednoglasno usvojena.

**Ad 2**: **ODLUKA O PONIŠTENJU ODLUKE O ODABIRU PROJEKTA ZA OPG LULIĆ ALEKSANDRA ZA TIP OPERACIJE 1.3.3. “Potpora malih poljoprivrednih gospodarstava“**

Voditeljica LAG-a Vuka-Dunav Ivana Čik objasnila je članovima Upravnog odbora kako je jedan od Prijavitelja projekta OPG Lulić Aleksandra, TO 1.3.3./18-24, kojemu je dodijeljena Odluka o odabiru projekta, 12. studenog 2018. godine od strane Lokalne akcijske grupe Vuka- Dunav u visini potpore od 111.292,50 za provedbu tipa operacije 1.3.3. „Potpora razvoju malih poljoprivrednih gospodarstava“ iz LRS LAG-a Vuka-Dunav 2014-2020. koji je sukladan tipu operacije 6.3.1. „Potpora razvoju malih poljoprivrednih gospodarstava“ iz Programa ruralnog razvoja Republike Hrvatske 2014-2020. godine, u fazi Dopune/obrazloženja/ispravka, 5. lipnja 2019. godine od strane Agencije za plaćanja u poljoprivredi, ribarstvu i ruralnom razvoju odustao od projektne prijave, te podnio **Zahtjev za odustajanje od projekta** „Ulaganje u modernizaciju procesa proizvodnje podizanjem plastenika i nabavkom opreme za proizvodnju začinske i mljevene paprike“.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad 3**: **ODLUKA O UTVRĐIVANJU KONAČNE RANG LISTE ZA TIP OPERACIJE 1.3.3. „Potpora malih poljoprivrednih gospodarstava“**

Predsjednik Upravnog odbora otvorio je ovu točku dnevnog reda, te predao riječ Voditeljici LAG-a Vuka-Dunav, koja je pojasnila članovima Upravnog odbora Konačnu rang listu za Tip operacije 1.3.3. „Potpora malih poljoprivrednih gospodarstava“ gdje je došlo do izmjene zbog odustajanja od projektne prijave jednog (1) Prijavitelja projekta OPG Lulić Aleksandra, TO 1.3.3./18-24.

Točka je dana na glasanje, a obzirom da nije bilo rasprave, točka je jednoglasno izglasana.

**Ad 4: ODLUKA O PROVEDBI POJEDINAČNOG GLASOVANJA**

Predsjednik Upravnog odbora otvorio je ovu točku dnevnog reda, te je pojasnio da se može glasovati za grupu projekata ili pojedinačno. Predloženo je da se pojedinačno glasuje za svaki projekt posebno.

Točka je dana na glasanje, a obzirom da nije bilo rasprave, točka je jednoglasno izglasana.

**Ad 5: UTVRĐIVANJE PROVEDBE PISANOG POSTUPKA ODABIRA PROJEKTA**

Predsjednik Upravnog odbora otvara ovu točku dnevnog reda, te se utvrđuje da se nitko od članova Upravnog odbora nije izjasnio da želi glasovati pisanim putem.

Predsjednik UO-a zatvorio je ovu točku dnevnog reda.

**Ad 6: UTVRĐIVANJE POSTOJANJA SUKOBA INTERESA SVAKOG POJEDINAČNOG ČLANA UO KOJI JE GLASOVAO NA SJEDNICI UPRAVNOG ODBORA**

Predsjednik Upravnog odbora otvorio je ovu točku dnevnog reda, te je razmotrio mogućnost postojanja sukoba interesa između nositelja projekata i članova Upravnog odbora koji sudjeluju u izglasavanju i odabiru projekata.

Od prisutnih četrnaest (14) članova Upravnog odbora, utvrđeno je postojanje sukoba interesa kod tri (3) člana.

Članovi Upravnog odbora Davor Tubanjski, Marjan Tomas i Damir Maričić, popunili su i vlastoručno potpisali Izjavu o izuzeću iz postupka odabira projekta na 33. Sjednici Upravnog odbora, dana 29. srpnja 2019., te ti članovi Upravnog odbora, prilikom odlučivanja o projektu gdje su u sukobu interesa, nemaju pravo glasanja.

**Član Upravnog odbora, Davor Tubanjski**, u sukobu je interesa sa prijaviteljem projekta Općina Antunovac obzirom da je načelnik Općine Antunovac, pismenim putem je zatražio i potpisao Izjavu o izuzeću iz postupka odabira projekta Općine Antunovac na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te je izuzet prilikom donošenja svih Odluka vezanih za navedenog prijavitelja.

**Član Upravnog odbora, Marjan Tomas**, u sukobu je interesa sa prijaviteljem projekta Općinom Vladislavci, obzirom da je načelnik Općine Vladislavci, pismenim putem je zatražio i potpisao Izjavu o izuzeću iz postupka odabira projekta Općine Vladislavci na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te je izuzet prilikom donošenja svih Odluka vezanih za navedenog prijavitelja.

**Član Upravnog odbora, Damir Maričić**, u sukobu je interesa sa prijaviteljem projekta Općina Vuka obzirom da je načelnik Općine Vuka, pismenim putem je zatražio i potpisao Izjavu o izuzeću iz postupka odabira projekta Općine Vuka na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te je izuzet prilikom donošenja svih Odluka vezanih za navedenog prijavitelja.

Predsjednik UO-a zatvorio je ovu točku dnevnog reda.

**Ad 7: UTVRĐIVANJE SEKTORSKE ZASTUPLJENOSTI SUKLADNO NADREĐENOM SEKTORSKOM OKVIRU PROVJERA DA NITI JEDNA INTERESNA SKUPINA (JAVNI, CIVILNI I GOSPODARSKI SEKTOR)**

Prije početka glasovanja, za pozitivno ocjenjene projekte iz Analize 2, potrebno je bilo utvrditi sektorsku zastupljenost sukladno Uredbi EU 1303/2013, čl.34. te [Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.](http://narodne-novine.nn.hr/clanci/sluzbeni/full/2017_09_96_2217.html) (NN 96/2017, 53/2018).

Ukupno je od sedamnaest (17) članova Upravnog odbora, **pravo glasa imalo četrnaest (14) članova i svih 14 članova su fizički prisutni na sjednici. Za pisani postupak nije se izjasnio nitko od članova koji nisu prisutni a imaju pravo glasovanja.**

**Tablica 1.**

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 3 predstavnika | 5 predstavnika |
| 46% | 23% | 38% |

Utvrđeno je da sastav Upravnog odbora zadovoljava sektorsku zastupljenost, sukladno tablici 1., te može donositi pravovaljane odluke. Kod tri projektne prijave mijenja se sektorska zastupljenost, obzirom da se za Općinu Antunovac izuzima iz glasovanja Davor Tubanjski, za Općinu Vladislavci se izuzima Marjan Tomas, te za Općinu Vuka Damir Maričić. Te i u tim slučajevima sastav Upravnog odbora zadovoljava sektorsku zastupljenost.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 2 predstavnika | 5 predstavnika |
| 46% | 15% | 38% |

**Ad 8: INFORMIRANJE ČLANOVA UPRAVNOG ODBORA SA POSTUPKOM PROVEDBE ANALIZE 1 I ANALIZE 2, PRISTIGLIH NA 2. LAG NATJEČAJ ZA T.O. 2.2.1.**

Predsjednik upravnog odbora otvorio je ovu točku dnevnog reda, te je riječ predao voditeljici LAG-a Vuka Dunav Ivani Čik, koja je obrazložila što se sve ocjenjivalo i tražilo u Analizi 1, te što se sve ocjenjivalo u Analizi 2, te koji su bili kriteriji odabira i koje su konačne odluke ocjenjivačkog odbora.

Nakon što nije bilo rasprave, Predsjednik Upravnog odbora zatvorio je ovu točku dnevnog reda.

**Ad 9: ODLUKA O ODABIRU PROJEKATA PRISTIGLIH NA 2. LAG NATJEČAJ ZA TIP OPERACIJE** **2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“**

Predsjednik Upravnog odbora otvorio je ovu točku dnevnog reda. Voditeljica LAG-a pojašnjava kako će se pojedinačno izglasavati svaki projekt za sebe. Svi članovi Upravnog odbora imaju pravo glasa za četiri (4) projekta, dok se kod tri (3) projekta izuzimaju po jedan predstavnik javnog sektora zbog utvrđenog sukoba interesa. U izglasavanju projekata sudjelovalo je četrnaest (14) članova Upravnog odbora. Predsjednik daje riječ Voditeljici koja redom pojašnjava svaki prijavljeni projekt.

**GLASOVANJE:**

**1. Općina Vuka, T.O.2.2.1./19-23**

- Izgradnja teniskog terena u Vuki

- Predmetna građevina (teniski teren) biti će izgrađena na postojećoj građevinskoj čestici

k.č. br. 40/1 k.o. Vuka koja je u vlasništvu investitora (Općina Vuka) nalazi se u naselju Vuka. Predmetna čestica je prostorno planskom dokumentacijom predviđena kao sportsko- rekreacijska zona. Na istoj se nalazi izgrađeno rukometno igralište, te dječje igralište.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je trinaest (13) članova Upravnog odbora glasovalo sa DA. Jedan član Upravnog odbora je isključen iz glasovanja. **Član Upravnog odbora, Damir Maričić**, u sukobu je interesa sa prijaviteljem projekta Općina Vuka obzirom da je načelnik Općine Vuka, pismenim putem je zatražio i potpisao Izjavu o izuzeću iz postupka odabira projekta Općine Vuka na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te je izuzet prilikom donošenja svih Odluka vezanih za navedenog prijavitelja.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 2 predstavnika | 5 predstavnika |
| 46% | 15% | 38% |

**2. Općina Vladislavci, T.O.2.2.1./19-26**

- Izgradnja i opremanje dječjeg igrališta u Vladislavcima

-Ulaganje se provodi u naselju Vladislavci, na postojećoj građevinskoj parceli, na katastarskoj čestici k.č.br. 306 k.o. Vladislavci, uz postojeću zgradu Osnovne škole i dječjeg vrtića. Predviđeno je uređenje neizgrađenog dijela parcele jugoistočno od zgrade, i izgradnja dječjeg igrališta u obliku postavljanja kombiniranih igrala za djecu i sprava za vježbanje na otvorenom. Namjena građevine je javna-dječje igralište, uz građevinu javne i društvene namjene.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je trinaest (13) članova Upravnog odbora glasovalo sa DA. Jedan član Upravnog odbora je isključen iz glasovanja. **Član Upravnog odbora, Marjan Tomas**, u sukobu je interesa sa prijaviteljem projekta Općinom Vladislavci, obzirom da je načelnik Općine Vladislavci, pismenim putem je zatražio i potpisao Izjavu o izuzeću iz postupka odabira projekta Općine Vladislavci na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te je izuzet prilikom donošenja svih Odluka vezanih za navedenog prijavitelja.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 2 predstavnika | 5 predstavnika |
| 46% | 15% | 38% |

**3. Općina Čepin, T.O.2.2.1./19-27**

- Izgradnja dječjeg igrališta s pristupnim površinama u Beketincima

- Izgrađeno dječje igralište s pristupnim površinama na kčbr 54 ko. Beketinci. Predmetno igralište sadržavati će minimalno sedam igrala, uređene pješačke staze kao i pristupnu cestu s parkiralištima s ciljem lakše dostupnosti predmetnom igralištu. Na ovaj će se način omogućiti podizanje standarda življenja lokalnog stanovništva, posebno djece koja u ruralnim djelovima nemaju dovoljan broj potrebnog sadržaja.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 3 predstavnika | 5 predstavnika |
| 46% | 23% | 38% |

**4. Općina Ernestinovo, T.O.2.2.1./19-22**

**-** Opremanje dječjeg igrališta u Ernestinovu k.č. br. 264

- Provedbom projekta biti će dodatno uređena i opremljena površina u naselju Erenstinovo na lokaciji gdje je već sada postojeće igralište (park u centru naselja). Projektom se planira povećati broj igrala i sprava, kako bi se veći broj djece mogao koristiti igralištem u isto vrijeme.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 3 predstavnika | 5 predstavnika |
| 46% | 23% | 38% |

**5. Općina Antunovac, T.O.2.2.1./19-24**

- Izgradnja dječjeg igrališta u dječjem vrtiću Antunovac

- Projekt se provodi na području Općine Antunovac, a obuhvaća izgradnju dječjeg igrališta u dvorištu dječjeg vrtića u naselju Antunovac. Realizacijom projekta na k.č.br. 475/2 k.o. Antunovac izgradit će se dječje igralište površine od cca 200 m2. Provedbom projekta poboljšat će se životni uvjeti stvaranjem novog javnog sadržaja kojim će se osigurati adekvatan prostor za igru djece i druženje na otvorenom, čime se unapređuju uvjeti za rast i razvoj djece.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je trinaest (13) članova Upravnog odbora glasovalo sa DA. Jedan član Upravnog odbora je isključen iz glasovanja.  **Član Upravnog odbora, Davor Tubanjski**, u sukobu je interesa sa prijaviteljem projekta Općina Antunovac obzirom da je načelnik Općine Antunovac, pismenim putem je zatražio i potpisao Izjavu o izuzeću iz postupka odabira projekta Općine Antunovac na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te izuzeće prilikom donošenja svih Odluka vezanih za navedenog prijavitelja.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 2 predstavnika | 5 predstavnika |
| 46% | 15% | 38% |

**6. Općina Erdut, T.O.2.2.1./19-25**

**-** Rekonstrukcija i opremanje pješačke staze "Sokače" u Dalju

- Projektom se planira izvršiti rekonstrukcija pješačke staze u naselju Dalj na k. č. br. 651, k. o. Dalj sa ciljem stvaranja preduvjeta za bolje kretanje ciljanih skupina, djece školske dobi, osoba treće životne dobi, te opće populacije. Rekonstrukcijom postojećeg puta u naselju Dalj stvorili bi se bolji uvjeti života i kretanja stanovništva koje navedeni put povezuje sa osnovnom školom, sakralnim objektom, sportskim igralištem, sportskom dvoranom, parkom i šetnicom uz rijeku Dunav, te vinskim muzejom "TEUTOBUTGIUM".

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 3 predstavnika | 5 predstavnika |
| 46% | 23% | 38% |

**7. Općina Šodolovci, T.O.2.2.1./19-29**

- Izgradnja dječjeg igrališta

- Projektom se planira izgraditi novo dječje igralište u dvorište Osnovne škole, na lokaciji Kordunaška 48, Petrova Slatina, Općina Šodolovci, na k. č. br. 65/1 k. o. Šodolovci. Pored navedenog dječje igralište će biti opremljeno spravama za igru djece, te spravama za fitnes. Izgradnjom dječjeg igrališta i postavljanjem navedene opreme, stvoriti će se bolji životni uvjeti ciljanih skupina-djece, mladih, te opće populacije, turista, da kroz sportske i rekreativne aktivnosti na novoizgrađenom i opremljenom igralištu ugodnije provode svoje vrijeme.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 6 predstavnika | 3 predstavnika | 5 predstavnika |
| 46% | 23% | 38% |

**Ad 10: ODLUKA O UTVRĐIVANJU KONAČNE RANG LISTE ZA TIP OPERACIJE** **2.2.1.** **„Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“**

Predsjednik Upravnog odbora Marjan Tomas otvorio je ovu točku dnevnog reda, te predao riječ Voditeljici LAG-a Vuka-Dunav Ivani Čik, koja je pojasnila članovima Upravnog odbora Konačnu rang listu za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, na kojoj su Prijavitelji čiji su projekti pozitivno izglasani poredani prema broju bodova i vremenu prijave.

Predsjednik Upravnog odbora otvara raspravu, no kako rasprave nije bilo, daje ovu točku na glasanje, te je točka dnevnog reda jednoglasno usvojena.

**Ad 11: ODLUKA O ODBIJANJU PROJEKATA PRISTIGLIH NA 2. LAG NATJEČAJ ZA TIP OPERACIJE 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“**

Predsjednik Upravnog odbora Marjan Tomas otvorio je ovu točku dnevnog reda, te daje riječ Voditeljici LAG-a Ivani Čik, koja objašnjava članovima Upravnog odbora da je na natječaj pristiglo 8 projektnih prijava, od čega je izglasano 7 projekata. Jedan od projekata je isključen iz daljnjeg ocjenjivanja nakon Analize I, obzirom da je prijavitelj probio rok za dostavu D/O/I-a. Zahtjev za D/O/I preuzet je od strane korisnika 13.05., te je imao rok od 7 dana za slanje D/O/I-a na adresu LAG-a Vuka-Dunav. Posljednji dan za slanje D/O/I-a je bio 20.05.2019., a prijavitelj je D/O/I poslao 21.05.2019. u 18:49:35, te time nije ispoštovao rok za D/O/I., isto tako prijavitelj nije dostavio traženu dokumentaciju iz Zahtjeva za D/O/I. Predlaže da se za Grad Osijek, T.O.2.2.1./19-28, izda Odluka o odbijanju projekta.

Predsjednik Upravnog odbora daje ovu točku dnevnog reda na raspravu, a pošto nije bilo rasprave, točka dnevnog reda dana je na glasanje, te je jednoglasno usvojena.

**Ad 12: ODLUKA O IZNOSIMA BRUTO PLAĆA PO RADNIM MJESTIMA NA TEMELJU PRAVILNIKA O SISTEMATIZACIJI RADNIH MJESTA I ZAPOŠLJAVANJU**

Predsjednik Upravnog odbora Marjan Tomas otvorio je ovu točku dnevnog reda, te daje riječ Voditeljici LAG-a Ivani Čik. Voditeljica LAG-a upoznaje Upravni odbor sa Odlukom o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju.

S obzirom da u Pravilniku o sistematizaciji radnih mjesta i zapošljavanju nisu postojali koeficijenti za izračunavanje plaće zaposlenika LAG-a Vuka- Dunav, a budući da su postojale kategorije radnih mjesta bilo je potrebno napraviti tablicu bruto plaća po kategorijama radnih mjesta na temelju Pravilnika o sistematizaciji radnih mjesta i zapošljavanju.

Ovom Odlukom donose se novi iznosi bruto plaća po radnim mjestima na temelju Pravilnika o sistematizaciji radnih mjesta i zapošljavanju Lokalne akcijske grupe Vuka-Dunav.

|  |  |  |  |
| --- | --- | --- | --- |
| **Redni broj** | **Naziv radnog mjesta** | **Kategorija radnog mjesta** | **Bruto iznos plaće** |
| 1. | Voditelj LAG-Vuka-Dunav | I | 10.000,00 |
| 2. | Stručni suradnik za pripremu i provedbu projekata | II | 7.500,00 |
| 3. | Referent za računovodstvo i financije | III | 6.200,00 |
| 4. | Tajnik | III | 6.200,00 |

Točka je dana na raspravu, kako rasprave nije bilo, točka je dana na glasovanje, te je jednoglasno prihvaćena te je donesena slijedeća odluka.

**Ad 13: RAZNO**

Na kraju sjednice Upravnog odbora, Predsjednik Marjan Tomas je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a.

Kako nije bilo dodatnih komentara i rasprave, predsjednik Upravnog odbora zaključuje sjednicu u 10:30.

URBROJ: UO/19-60

U Antunovcu, dana 29. srpnja 2019.godine.

|  |  |
| --- | --- |
| Zapisničar  Sanja Šimić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Lončarić Roman | |